Az adhezív ragasztás miatt gyakran előfordul érzékenység hidegre, illetve rágás közben. Ezek a kellemetlenségek legtöbbször maguktól megszűnnek néhány nap, 1-2 hét alatt, azonban erről érdemes tájékoztatni a kezelőorvost. Rágófelszínt érintő beavatkozások esetén (betét, inlay, onlay, porcelán korona, fémmentes cirkónium korona, fémmentes cirkónium híd, de akár kerámiahéj, porcelánhéj is) mindenképpen javasolt az átadást követő egy héten belül, panasz hiányában is egy kontroll és magasság állítás, amikor a helyes fogzáródás beállítása történik, annak érdekében, hogy kényelmes legyen az elkészült fogpótlás.